
Szolgáltatási folyamatok logisztizálása

Kulcsszavak: fluidum;logisztizálás;szolgáltatási folyamat
A dolgozatban a szolgáltatási folyamatok logisztizálásának lehetőségét és annak feltételeit vizsgálom. A dolgozat készítése az EMMI-26130-2/2013/TUDPOL kutatás keretében történt. A kutatás egy nagyon alapos irodalom feldolgozással kezdődött, amely a Science Direct - Elektronikus Információszolgáltatás adatbázisa segítségével valósult meg.
A kutatásban két definíció kerül bemutatásra, az egyik a logisztizálás, a másik pedig a fluidum. A kutatás első lépéseként elemeznem kellett, hogy mely folyamatok ekvivalensek, amit empirikus folyamatelemzéssel vittem véghez. A vizsgálat nehézsége abban rejlik, hogy az áramlások eltérő fluidumokat áramoltatnak és kismértékben eltérő csomóponthalmazon áramlanak, ennek következtében a kutatás alapkérdése, hogy mely folyamatok tekinthetők azonosnak. A dolgozat során két tézis kerül megfogalmazásra:
· T1: A szolgáltatási folyamatok logisztizálhatók.
· T2: Szolgáltatási folyamatokban minden esetben található elsődlegesnek tekinthető fluidum.
A dolgozatban bemutatásra kerülnek különböző szolgáltatási áramlási folyamatok, és ezek valamint a vizsgálatok következtében levonható az a fontos következmény, hogy minden szolgáltatási folyamat logisztizálhtó.



